
Ministru kabineta rīkojums Nr. 49
Rīgā 2022. gada 1. februārī (prot. Nr. 5 40. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Nacionālajam veselības dienestam) finansējumu 446 320 euro apmērā, lai nodrošinātu medikamentu pieejamību Covid-19 ārstēšanas procesā, no tiem:
· 1.1. finansējumu 231 280 euro apmērā, lai nodrošinātu kombinēta monoklonālo antivielu preparāta Casirivimab/imdevimab (Ronapreve (firma Roche)) pieejamību Covid-19 ārstēšanas procesā;
· 1.2. finansējumu 215 040 euro apmērā, lai nodrošinātu medikamenta Regdanvimab (RegKirona (firma Celltrion)) pieejamību Covid-19 ārstēšanas procesā.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

